als_Latn dik_Latn sag_Latn
Instagram-i, shërbimi popullor për shpërndarjen e fotove, është bllokuar në Kinë. Këtë lajm e bëjnë të ditur disa gazeta të ndryshme, përfshirë këtu edhe New York Times.
Dhjetëra mijëra njerëz, kryesisht studentë, vazhdojnë të protestojnë në qendër të Hong Kongut kundër vendimit të qeverisë kineze për të kufizuar reformat demokratike.
Si një përpjekje për të shuar trazirat, qeveria kineze ka bllokuar në të gjithë vendin rrjetin social Instagram, i cili është përdorur masivisht nga protestuesit për të shpërndarë foto nga përleshjet mes tyre dhe policisë dhe duke u bërë thirrje qytetarëve që t’i bashkohen revoltës.
Shumica e fotove janë postuar me hashtagun “Qendër e Zënë,” një frazë që ishte e ndaluar të dielën në Weibo, versioni kinez i Twitter-it.
Në faqen ueb www.blockedinchina.net gjithashtu u njoftua se Instagram-i është bllokuar në të gjithë Kinën, duke përfshirë këtu vendet si Beijing dhe Shenzhen.
Edhe pse rrjeti social Instagram është bllokuar në Kinë, kjo nuk i ka penguar përdoruesit në Hong Kong të postojnë foto nga protesta nëpër rrjetet sociale, apo nuk i ka penguar përdoruesit nëpër shtetet e tjera që t’i shohin ato.
(Herë të lexuara: 128)
als_Latn als_Latn als_Latn als_Latn als_Latn als_Latn als_Latn